钦定古今图书集成/明伦汇编/氏族典/第428卷 > 赵芬
## 钦定古今图书集成/明伦汇编/氏族典/第428卷 > 赵芬

按《隋书赵芬传》：“芬字士茂，天水西人也。父演，周秦州
刺史。芬少有辩智，周太祖引为相府铠曹参军，累迁
熊州刺史。宇文护召为中外府掾。武帝亲总万机，拜
内史下大夫，转少御正，封淮安县男，迁东京左仆射，
进爵郡公。开皇初，拜尚书左仆射，俄兼内史令。未几，
以老病出拜蒲州刺史，征还京师。后数年卒。子元恪”
嗣，官至扬州总管司马。少子元楷，大业中为历阳郡
丞，超拜江都郡丞，兼领江都宫使。